**Stredisko Evanjelickej DIAKONIE, Diakonické centrum Sučany**

Partizánska 25, 038 52 Sučany

IČO: 37907409, DIČ: 2021970984

Tel.: 043/424 19 01, Tel./Fax: 043/424 19 00 mobil: 0918/616 092

e-mail: taskarova@mail.t-com.sk

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Správa za I. štvrťrok 2018 SED Sučany**

1. **Konferencie, školenia, kurzy, odborné semináre**

***10. 02. 2018*** – sa zúčastnili opatrovateľky Katarína Muňková a Bc. Radoslava Kolibíková projektu „Zaostrené na Alzheimerovu chorobu“, ktorý usporiadalo Centrum Mermory v Banskej Bystrici v priestoroch občianskeho združenie Spoľach.

***19. 03. 2018*** – absolvovali PhDr. Lenka Taškárová a Ing. Alena Hulejová školenie – Podmienky kvality poskytovanej sociálnej služby. Prednášajú lektor PhDr. Miroslav Cangár priblížil informácie týkajúce sa procedurálnych, personálnych a prevádzkových podmienok.

1. **Pracovné porady pre zamestnancov a klientov**

*Porada so zamestnancami:*

***13. 02. 2018*** – poradu otvorila pani riaditeľka PhDr. Lenka Taškárová, privítaním prítomných zamestnancov a odovzdala slovo Ing. Alene Hulejovej.

Ing. Alena Hulejová – pracovník BOZP:

* informovala zamestnancov o separovaní a triedení odpadu. Vysvetlila, ako prebieha separácia a triedenie, kde sú umiestnené vrecia a nádoby a taktiež akými farbami sú označené (plast, sklo, papier, komunálny odpad, infekčný a biologický).

Františka Hüberová - vrchná sestra pokračovala v porade a vyjadrila sa k nasledujúcim bodom:

1. Apelovala na opatrovateľov, aby sledovali expiráciu na liečivách (očné a nosné kvapky, sirupy a pod.), ktoré majú klienti na svojich izbách.
2. Ďalej upozornila, aby ošetrovali klientov predpísanými masťami od kožnej lekárky (najskôr minuli otvorenú masť a až potom otvorili novú). Taktiež, aby úsporne narábali aj s čistiacimi prostriedkami klientov.
3. Upozornila na neporiadok na izbách klientov.
4. Z dôvodu predchádzania vzniku a šírenia prenosných ochorení pretrváva v našom zariadení aj naďalej zákaz návštev. Výnimka sa vzťahuje iba na fyzioterapeuta.

6. Informovala opatrovateľov, aby nezabúdali na preventívnu prehliadku, ktorá je povinná 1 x ročne a tí ktorí ju nemajú, aby navštívili svojich obvodných lekároch.

PhDr. Lenka Taškárová – riaditeľka zariadenia:

* informovala zamestnancov o štandardoch kvality, o dôležitosti poskytovania kvalitných sociálnych služieb, ako aj o jednotlivých oblastiach hodnotenia, ktorými sú: dodržiavanie základných ľudských práv a slobôd, procedurálne, personálne a prevádzkové podmienky. V Rámci doplnenia a skompletizovania štandardov kvality, určila opatrovateľom vypracovať metodický postup k jednotlivým opatrovateľským úkonom (kúpanie klienta, riešenie krízovej situácie, postup pri úmrtí klienta, kŕmenie klienta, postup pri rannej a večernej hygiene u ležiacich klientov).

Vierka Masničáková - ekonómka:

* informovala zamestnancov o zvyšovaní minimálnej mzdy a následných platových úpravách v súlade s nariadením vlády č. 359/2017. Upozornila opatrovateľky na zmenu preplácania nadčasových hodín. Nadčasové hodiny budú preplácané v plnej výške a nebudú sa presúvať na náhradné voľno.

Na záver sa pani riaditeľka poďakovala zúčastneným a ukončila poradu.

*Porada s klientmi:*

***05. 02. 2018*** *–* pani riaditeľka PhDr. Lenka Taškárová informovala klientov:

- o zatvorení zariadenia z dôvodu chrípkovej epidémie od 02. 02. 2018,

- o plánovaných návštevách na izbách klientov žiakmi ZŠ v Sučanoch, ktorí poslúžia čítaním kníh zo školskej knižnice a rozhovorom s našimi seniormi.

**3. Duchovná práca pre zamestnancov a klientov**

*Duchovné služby*

O duchovné zaopatrenie v SED, ako aj prislúženie Večere Pánovej v rámci Služieb Božích sa pravidelne stará Mgr. Daniel Beňuch. Biblické hodiny sa konajú dva krát do mesiaca. Pre bratov a sestry z rímskokatolíckej cirkvi je ponúkaná možnosť vysluhovania sviatosti zmierenia a svätej omše v prvý štvrtok v mesiaci bratom farárom Mgr. Pavlom Pečkom.

**4. Prezentácia**

Počas školenia, ktoré sprostredkovala Tatra Akadémia boli poskytnuté informácie ohľadom služieb SED v Sučanoch.

**5. Vzdelávanie**

***06. 02. 2018*** *–* supervízia pod vedením supervízora PhDr. Soni Holúbkovej. Na supervízii sa stretáva zdravotnícky, opatrovateľský a sociálny personál. V rámci supervízie sa preberala téma: „Kvalita sociálnych služieb“.

**6. Realizované projekty na získavanie finančných prostriedkov**

 Obecný úrad Sučany nám poskytol finančný príspevok vo výške 200,00 EUR na debarierizáciu prahov v zariadení.

**7. Peňažný dar**

0,00 EUR

**8.** **Počet personálu:**

(HPP) 30 osôb

(DVP) 10 osôb

Spolu: 40 osôb

Noví zamestnanci:

* Igor Pĺž, správca web stránky – od 01. 02. 2018 (DVP)
* Miroslav Polonec, opatrovateľ – od 05. 03. 2018 (DVP)
* Daniela Kiššová, referent zabezpečovania poskytovania zdravotnej starostlivosti – od 20. 02. 2018 (DVP)

Skončený pracovný pomer:

**Počet klientov:**

*Občania pribudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum začatia poskytovania služby** |
| Elena Buociková | 1933 | 03. 01. 2018 |

*Občania ubudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum úmrtia** |
|  |  |  |

*Občania odišli*:

|  |  |  |
| --- | --- | --- |
| **Meno a priezvisko** | **rok narodenia** | **dátum odchodu** |
| Štefan Haluska | 1938 | 03. 01. 2018 |

*Počet klientov*:

Ženy: ZpS 19

Muži: ZpS 6

Ženy: DSS 2

Muži: DSS 1

Ženy špecializované zariadenie: 20

Muži špecializované zariadenie: 2

Samoplatiteľ: 2

Spolu klientov: 52

**9. Starostlivosť o budovu, ostatné práce**

* bežná údržba budovy (údržba a dezinfekcia invalidných vozíkov a ostatných zdravotných pomôcok, oprava výťahov),
* príprava vchodu na letné obdobie,
* revízia výťahov,
* revízia tlakových nádob,
* revízia hasiacich prístrojov, hydrantov, hadíc
* deratizácia a dezinsekcia priestorov.

**10. Akcie**

***01. 02. 2018*** – návšteva žiakov druhého stupňa ZŠ v Sučanoch a pani učiteľky na izbách klientov. Žiaci potešili našich seniorov čítaním literatúry, ktorú pani učiteľka zodpovedne pre túto generáciu ľudí vybrala.

**11. Práca s klientom**

S príchodom nového roka 2018 sa postupne začala rozvíjať i práca s klientom. Vzťah založený na vzájomnej dôvere, poznávaní potrieb a požiadaviek klientov a individuálny prístup k nim sú základné predpoklady pre napredovanie tejto práce. Sociálne terapeutky sa snažia túto prácu neustále obohacovať o ďalšie nové prvky a nachádzať nové nápady pre skupinovú prácu s klientmi. Pokračujú tiež vo vypracovávaní „Dokumentácie klientov“ a jej pravidelnom vyhodnocovaní.

Počas kreatívneho tvorenia v období prvých mesiacov roka bol kladený dôraz hlavne na precvičovanie jemnej motoriky, stimuláciu očí a rozvoj fantázie klientov. Vyfarbovali sme rôzne obrázky mandál, záložiek a s príchodom jari i kvietkov. Veľa sme pracovali s papierom zo starých novín a časopisov, z ktorého sme formovali papierovú hmotu do rôznych tvarov. Taktiež sme takýto papier skladali, strihali a skrúcali do slimáčikov, či vyrábali z neho kvietky, ktoré slúžili na skrášlenie spoločných priestorov, kde sa klienti stretávajú a pohybujú.

Pri pracovných aktivitách sme využívali šikovnosť, skúsenosti a zručnosti z aktívneho obdobia života našich klientov. Lúskali sme fazuľu, hačkovali, vyšívali srdiečka, vyrábali brmbolce a tiež pekné prestierania na stolíky z pestrých obalov čajových vrecúšok.

K navodeniu radostnej atmosféry medzi klientmi pomáhali aktivizácie s prvkami muzikoterapie. Prevažne klienti „žltého“ oddelenia radi počúvajú televízny hudobný kanál, na ktorom sa počas dňa striedajú rôzne hudobné žánre a  hudobní interpreti. Zvyknú si i sami spoločne zaspievať známe ľudové piesne a popri speve i zaspomínať na pekné prežité časy.

Biblioterapie boli venované počúvaniu biblických príbehov, najmä v súvislosti veľkonočných udalostí. Tiež sme v tejto forme terapie využívali krátke televízne príspevky ohľadom ľudových tradícií a kresťanského posolstva tohto obdobia. Počúvali sme aj povesti, ktoré sa viažu k niektorým hradom a mestám na našom území.

Raz do mesiaca ako už máme zaužívané z minulých rokov sa konala narodeninovo - meninová oslava, ktorá klientom umožní nadviazať nové a upevniť už vzniknuté sociálne vzťahy. Súčasťou práce s klientom sú i nákupy raz do mesiaca. Nakupujeme im tovar podľa ich želania, väčšinou sú to potraviny ako sladkosti, nápoje alebo drogéria.

**12. Výsledky hospodárenia**

|  |  |
| --- | --- |
| Stav na jednotlivých účtoch | 24.994,70 EUR |
| Stav pokladne k 31. 12. 2017 | 3.372,91 EUR |
| *Príjmy:* |
| Príspevok za služby na základe zmluvy | 67.248,10 EUR |
| Nájomné za nebytové priestory | 5.938,10 EUR |
| Príspevky od VÚC | 1.878,11 EUR |
| Príspevky od MPSVaR | 64.206,00 EUR |
| 2 % dane |  0,00 EUR |
| *Výdavky:*  |
| mzdy | 59.159,80 EUR |
| príspevok zamestnávateľa DDS | 285,52 EUR |
| odvody | 20.620,41 EUR |
| SF | 295,81 EUR |

**13. Plány do budúcnosti**

– Svojou službou neustále pokračovať na vytváraní kvalitných vzťahov, medzi SED v Sučanoch a MPSVaR, Žilinským samosprávnym krajom, mestom Martin, Obecným úradom v Sučanoch ako aj s okolitými obcami.

– V spolupráci s Ústredím Evanjelickej diakonie ponúknuť školenie zamerané na vyššiu odbornosť zamestnancov.

– Zúčastňovať sa školení a odborných prednášok za účelom získania vedomostí a ich aplikovania v službe s klientom.

– V rámci bohoslužobného života, pozývať do zariadenia bratov farárov z turčianskeho seniorátu.

– V rámci svojich možností prinášať našim klientom radosť prostredníctvom pekného kultúrneho programu.

* Skvalitniť spoluprácu s Evanjelickou spojenou školou v Martine.

– Pokračovať v spolupráci s Centrom MEMORY v Bratislave, Občianskym združením TERAPEUTIKA v Bratislave, Občianskym združením Spoľah v Banskej Bystrici a Tatra Akadémiou v Prievidzi.

– Svojou službou šíriť dobré meno Evanjelickej diakonie ako aj Evanjelickej cirkvi augsburského vyznania.

V Sučanoch dňa 20. 04. 2018

 ……………………………………………….

 PhDr. Lenka Taškárová

 štatutárny zástupca SED Sučany